

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ΡβΙε: 2007.02.^70:39:57 
ΕΕΤ 

Ρθ35θπ: 5]ΒΓΙ8ϋ ΡϋΡ 
(θΓπΟθΟΟθΐΙ) | 

ΙοοΒίίοπ: Αϋτβ|5, ΕΙΙίγιϊΚο 
Τ γρ09Γ3ίί0 


9789 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 737 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Ορισμός του συνοικισμού Πόμπια του Δημοτικού Δια¬ 
μερίσματος Πόμπιας του Δήμου Μοιρών του Νο¬ 
μού Ηρακλείου, ως ιστορικής έδρας του Δήμου 

αυτού. 1 

Παροχή της εγγύησης του Δημοσίου προς τις Τρά- 
πεζες για τις πιστωτικές διευκολύνσεις προς απο¬ 
κατάσταση των ζημιών που προκλήθηκαν, από 
τις κατολισθήσεις που σημειώθηκαν κατά τα έτη 
2004 και 2005 σε περιοχές της Κοινότητας Κα- 


λαρρυτών του Ν. Ιωαννίνων». 2 

Απονομή Ηθικής Αμοιβής σε Μ.Υ του ΥΕΘΑ/ΓΕΣ. 3 

Τροποποίηση της υπ’ αριθμ. 50210/8.6.2005 κοινής 

υπουργικής απόφασης. 4 

Καθιέρωση με αμοιβή υπερωριακής απογευματι¬ 
νής εργασίας στο προσωπικό του ΚΑΦΚΑ Φιλια¬ 
τρών. 5 

Μεταφορά θέσεων προσωπικού, από το Γενικό Νο¬ 
σοκομείο Δυτικής Αττικής Η ΑΓΙΑ ΒΑΡΒΑΡΑ, στο 
Πανεπιστημιακό Γ ενικό Νοσοκομείο ΑΤΤΙΚΟΝ, κα¬ 
θώς και κατάργηση ιατρικού τμήματος. 6 

Αντικατάσταση αναπληρωματικού μέλους της Επι¬ 
τροπής ελέγχου, ανακήρυξης νικητών και εκδίκα¬ 
σης ενστάσεων των παιχνιδιών της Ο.Π.Α.Π. Α.Ε. 
με απευθείας σύνδεση. 7 


Έγκριση απόφασης Γ ενικού Γ ραμματέα ΕΟΤ η οποία 
αφορά στον καθορισμό της αμοιβής των μελών 
της Επιτροπής διενέργειας Διεθνούς Ανοικτού 
Διαγωνισμού για την επιλογή αναδόχου/χων 
στον/ους οποίο/ους θα ανατεθούν: α) ο σχεδιασμός 
και η παραγωγή του δημιουργικού μέρους της 
διαφημιστικής εκστρατείας του Οργανισμού στο 
Εσωτερικό β) ο σχεδιασμός, η αγορά χώρου/χρόνου 
στα Μέσα και γ) οι απαραίτητες αναπαραγωγές 
του δημιουργικού υλικού για την υλοποίηση της 
διαφημιστικής εκστρατείας του Οργανισμού στα 


Μέσα Εσωτερικού για ένα έτος. 8 

Αποζημίωση του Προέδρου και των μελών του Δ.Σ. 
της Δημοτικής Επιχείρησης «Υδρευσης Αποχέτευ¬ 
σης Εστιαιώτιδας» (Δ.Ε.ΥΑΕ.),του Δήμου Εστιαι- 

ώτιδας Ν. Τρικάλων για το έτος 2006. 9 

Ανάθεση αρμοδιοτήτων στη Δ/νση Δημοτικής Αστυ¬ 
νομίας του Δήμου Ροδίων. 10 


20 Ιουνίου 2006 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος της υπ’ αριθμ. 4000/3/10-νβ’/ 
8.5.2006 κοινής υπουργικής απόφασης με τον τί¬ 
τλο «Τροποποίηση της 4000/3/10-δ'/ 9.5.2005 κοι¬ 
νής απόφασης των Υπουργών Εσωτερικών, Δημό¬ 
σιας Διοίκησης και Αποκέντρωσης, Οικονομίας και 
Οικονομικών, Εξωτερικών, Εθνικής Αμυνας, Απα¬ 
σχόλησης και Κοινωνικής Προστασίας και Δημό¬ 
σιας Τάξης «Παραμονή και εργασία ομογενών από 
την Αλβανία» (Β' 646), που δημοσιεύθηκε στο ΦΕΚ 


583/Β79.5.2006. 11 

Διόρθωση σφάλματος στην υπ’ αριθμ. 26/ΤΔΥ/6645/ 
2006 απόφαση του Νομάρχη Θεσσαλονίκης. 12 

ΑΠΟΦΑΣΕΙ Σ 

Αριθμ. οικ. 26441 (1) 


Ορισμός του συνοικισμού Πόμπια του Δημοτικού Δια¬ 
μερίσματος Πόμπιας του Δήμου Μοιρών του Νομού 
Ηρακλείου, ως ιστορικής έδρας του Δήμου αυτού. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 12 του άρθρου 2 του ν. 2539/ 
1997 (Α' 244), «Συγκρότηση της Πρωτοβάθμιας Τοπικής 
Αυτοδιοίκησης». 

2. Την υπ’ αριθμ. 249/2005 απόφαση του Δημοτικού 
Συμβουλίου του Δήμου Μοιρών, νομού Ηρακλείου, περί 
ορισμού του συνοικισμού Πόμπια του Δημοτικού Δια¬ 
μερίσματος Πόμπιας, ως ιστορικής έδρας του Δήμου 
Μοιρών. 

3. Το υπ’ αριθμ. 12/2006 πρακτικό συνεδρίασης του 
Συμβουλίου Τοπωνυμιών (θέμα 33°). 

4. Την υπ’ αριθμ. ΔΙΔΚ/Φ.1/2/6139/24.3.2004 (Β' 527) 
κοινή απόφαση του Πρωθυπουργού και του Υπουρ¬ 
γού ΕΣ.Δ.Δ.Α. «Ανάθεση αρμοδιοτήτων του Υπουργού 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης». 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του Δήμου. 

6. Τις διατάξεις της παρ. 1 του άρθρου 18 του ν. 2690/ 
1999 (Α' 45), αποφασίζουμε: 

Ορίζουμε το συνοικισμό Πόμπια του Δημοτικού Δια¬ 
μερίσματος Πόμπια, του Δήμου Μοιρών του νομού Ηρα¬ 
κλείου, ως ιστορική έδρα του Δήμου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 2006 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθμ. 2/7894/0025 (2) 

Παροχή της εγγύησης του Δημοσίου προς τις Τράπε¬ 
ζες για τις πιστωτικές διευκολύνσεις προς αποκα¬ 
τάσταση των ζημιών που προκλήθηκαν, από τις κα¬ 
τολισθήσεις που σημειώθηκαν κατά τα έτη 2004 και 
2005 σε περιοχές της Κοινότητας Καλαρρυτών του 
Ν. Ιωαννίνων». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ τ. Α' 143/1995). 

2. Την υπ’ αριθμ. 37930/ΔΙΟΕ1264 - ΦΕΚ Β. 1432/14.10.2005 
απόφαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

3. Την υπ’ αριθμ. 2108/05/Α32/18.1.2006 κοινή απόφαση 
των Υπουργών Οικονομίας και Οικονομικών και ΠΕ.ΧΩ. 
ΔΕ και των Υφυπουργών Εσωτερικών Δημοσίας Διοί¬ 
κησης και Αποκέντρωσης και Οικονομίας και Οικονο¬ 
μικών. 

4. Την απόφαση της Διϋπουργικής Επιτροπής του 
άρθρου 5 του ν. 2322/1995 (Συνεδρίαση υπ’ αριθμ. 
15/14.3.2006), με την οποία παρασχέθηκε η σύμφωνη 
γνώμη της στον Υφυπουργό Οικονομίας και Οικονο¬ 
μικών για τη χορήγηση της εγγύησης του Ελληνικού 
Δημοσίου, αποφάσισε: 

Την παροχή της εγγύησης του Ελληνικού Δημοσίου 
προς τις Τράπεζες για τη χορήγηση δανείων για την 
αποκατάσταση των ζημιών που προκάλεσαν οι κατολι¬ 
σθήσεις που σημειώθηκαν κατά τα έτη 2004 και 2005 
σε περιοχές της κοινότητας Καλαρρυτών του Νομού 
Ιωαννίνων, με τους εξής όρους: 

• Χορήγηση δανείων επισκευής, ανακατασκευής ή αυ¬ 
τοστέγασης, για την αποκατάσταση ζημιών κτιριακών 
εγκαταστάσεων. 

• Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε 15 χρόνια. Η εξό¬ 
φληση των δανείων θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί 24 μήνες μετά την υπογραφή 
της δανειστικής σύμβασης. 

• Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου 12μηνης διάρκειας της 
εκάστοτε τελευταίας εκδόσεως, που προηγείται χρονι¬ 
κά της έναρξης κάθε περιόδου εκτοκισμού των δανείων, 
προσαυξημένο κατά δύο (2) εκατοστιαίες μονάδες, χω¬ 
ρίς άλλη προσαύξηση για προμήθεια κλπ. επιδοτούμενο 
κατά 100% από το λογαριασμό του ν. 128/1975. 

• Η δωρεάν κρατική αρωγή ορίζεται για την ανακατα- 
σκευή ή αυτοστέγαση σε 1/3 της στεγαστικής συνδρο¬ 
μής, και σε 1/3 για την επισκευή αντίστοιχα. Η ανωτέρω 


δαπάνη θα καλυφθεί από τον Προϋπολογισμό Δημοσίων 
Επενδύσεων. 

• Για δάνεια μέχρι του ποσού των 3.000 € δεν απαι¬ 
τείται εγγραφή υποθήκης. 

• Για την ασφάλεια κάθε δανείου άνω των 3.000 €, θα 
εγγράφεται υπέρ της δανείστριας τράπεζας, υποθήκη 
επί του ακινήτου που θα επισκευάζεται ή θα ανακατα¬ 
σκευάζεται από το προϊόν του δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. Η υποθήκη μπορεί επίσης να με- 
ταφέρεται εκ των υστέρων σε άλλο ακίνητο αντίστοιχης 
αξίας. 

Σε περίπτωση που οι πρωτοφειλέτες δεν εξοφλήσουν 
τις ληξιπρόθεσμες δόσεις τους ή μέρος αυτών, μέσα σ’ 
ένα τρίμηνο από τη λήξη της δεύτερης ανεξόφλητης 
δόσης, προκειμένου να εξοφληθούν από το Δημόσιο οι 
εγγυημένες απαιτήσεις τους, θα πρέπει να υποβάλλο¬ 
νται τα δικαιολογητικά που ορίζονται στην υπ’ αριθμ. 
478/4.1.2006 - ΦΕΚ 16/Τεύχος Β713.1.2006 απόφαση του 
Υπουργού Οικονομίας και Οικονομικών. 

Οι Τράπεζες θα πρέπει να επιδιώκουν, μέσα στον ανω¬ 
τέρω οριζόμενο χρόνο των τριών (3) μηνών, για τον 
οποίο το Δημόσιο καλύπτει με τη εγγύηση του τους 
τόκους υπερημερίας, την είσπραξη από τους πρωτο- 
φειλέτες των ληξιπρόθεσμων εγγυημένων δόσεων, με 
την ίδια επιμέλεια που δείχνουν και για τα δάνεια που 
χορηγούν χωρίς την εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
μέχρι τρίμηνο και τέλος, τα έξοδα επίδοσης της αναγ¬ 
γελίας κλεισίματος λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους - Δ.25-Δ': 

1. κάθε μήνα, σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

• Κωδικός Τράπεζας 

• Αριθμός λογαριασμού 

• Υποκατάστημα 

• Επώνυμο δανειολήπτη 

• Όνομα δανειολήπτη 

• Α.Φ.Μ. δανειολήπτη 

• Κωδικός Δ.Ο.Υ. 

• Δ.Ο.Υ. 

• Αρχική κοινή υπουργική απόφαση 

• Ημερομηνία αρχικής κοινή υπουργική απόφαση 

• Τροποποιητική κοινή υπουργική απόφαση 

• Ημερομηνία τροποποιητικής κοινής υπουργικής από¬ 
φασης 

• Απόφαση εγγύησης 

• Ημερομηνία απόφασης 

• Αριθμός σύμβασης 

• Ημερομηνία σύμβασης 

• Εγκριθέν κεφάλαιο δανεισμού 

• Ημερομηνία εκταμίευσης 

• Ποσό εκταμίευσης 

• Ποσοστό εγγυημένου δανείου 

• Διάρκεια δανείου 

• Συνολικός αριθμός δόσεων 

• Ενυπόθηκη διασφάλιση 

• Λοιπές ασφάλειες 

• Ύψος εμπράγματων ασφαλειών 

• Είδος εμπράγματων ασφαλειών 

2. Κάθε τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, με διαχωρισμό ανά 
απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ.Κ. - Δ.25). 

Από τις διατάξεις της παρούσας απόφασης προκα- 
λείται δαπάνη, η οποία δεν είναι δυνατόν να προσδι- 
ορισθεί σε περίπτωση κατάπτωσης της εγγύησης του 
Δημοσίου και θα καλυφθεί από τον ειδικό λογαριασμό 
ΘΒ 1301000230000000002340396 «Γ.Λ.Κ. Δ25 -Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυ- 
ήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μα'ΐου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. Φ.473/14/749114 (3) 

Απονομή Ηθικής Αμοιβής σε Μ.Υ του ΥΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΕΘΑ 

1/Εχοντας υπόψη: 

α. Τις διατάξεις των άρθρων 61 και 62 του ν. 2683/1999 
(ΦΕΚ 19/9.2.1999, τ. Α'). 

β. Την πρόταση της Μονάδας-Υπηρεσίας του ΥΕΘΑ 
στην οποία υπηρετούν οι υπάλληλοι. 

γ. Την από 11.4.2006 γνωμοδότηση του Υπηρεσιακού 
Συμβουλίου Πολιτικού Προσωπικού ΥΕΘΑ/ΓΕΣ. 

δ. Την υπ’ αριθμ. Φ.0 00/2/791/Σ.241/7.3.2002 απόφαση 
ΥΕΘΑ «Μεταβίβαση Αρμοδιοτήτων Υπουργού Εθνικής 
Αμυνας στην Ειδικό Γραμματέα του Υπουργείου Εθνικής 
Άμυνας» (ΦΕΚ 282/7.3.2002 τ. Β'), αποφασίζουμε: 

2. Απονέμουμε στους παρακάτω Μ.Υ του ΥΕΘΑ/ΓΕΣ. 

α. Κλεινάκη Παναγιώτη ΑΜ: 9104 με βαθμό Α’ κλάδου 
ΔΕ Τεχνκού/Μηχανολογίας/Πρακτικού Μηχανικού, 

β. Παπαδόπουλο Αναστάσιο ΑΜ: 9182 με βαθμό Α’ κλά¬ 
δου ΔΕ Τεχνικού/Μηχανολογίας/Συγκολλητή Μετάλλων 
και 

γ. Τσουφαντάρη Κωνσταντίνο ΑΜ: 8813 με βαθμό Α’ 
κλάδου ΔΕ Τεχνικού/Ηλεκτρολογίας/Ηλεκτροτεχνίτης 
Εσωτερικών Εγκαταστάσεων, που υπηρετούν στο 301 
ΕΒ την ηθική αμοιβή του «ΕΠΑΙΝΟΥ» διότι προέβησαν 
σε εξαιρετικές πράξεις, εργαζόμενοι με ιδιαίτερο ζήλο, 
ενδιαφέρον και υψηλό επίπεδο καθήκοντος και επαγ¬ 
γελματισμού, πέραν του κανονικού ωραρίου και κάτω 
από ιδιαίτερα δύσκολες καιρικές συνθήκες, καθόσον 
συνοδέυσαν, εγκατέστησαν και λειτούργησαν τέσσερα 
(4) Η/Ζ σε τέσσερα υδραγωγεία της περιοχής του Ν. 
Κεφαλληνίας κατά την τελευταία κακοκαιρία που είχε 
σαν αποτέλεσμα την πλήρη διακοπή ηλεκτροδότησης 
του νησιού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 12 Μαϊου 2006 

Ο Ειδικός Γραμμάτέας 
ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθμ. 50161 (4) 

Τροποποίηση της υπ’ αριθμ. 50210/8.6.2005 κοινής 
υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π. δ/τος 63/2005 (ΦΕΚ 98/Α') «Κω¬ 
δικοποίηση της νομοθεσίας για την Κυβέρνηση και κυ¬ 
βερνητικά Όργανα». 

2. Τις διατάξεις του π.δ/τος 368/1989 (ΦΕΚ 163/Α') «Ορ¬ 
γανισμός του Υπουργείου Εργασίας», όπως τροποποιή¬ 
θηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (ΦΕΚ 513/Β'), «Μεταβολή τίτλοι Υπουργείων και 
καθορισμός της σειράς τάξης των Υπουργείων». 

4. Τις διατάξεις του ν.δ/τος 2963/1954 (ΦΕΚ 195 Α') 
«Περί ιδρύσεως Αυτονόμου Οργανισμού Εργατικής Κα¬ 
τοικίας». 

5. Τις διατάξεις του Κανονισμού (ΦΕΚ 661/Β/1971) «Περί 
προϋποθέσεων παροχής κατοικίας και δανείων υπό του 

Ο.Ε.Κ.». 

6. Τις διατάξεις της παραγράφου 6 του άρθρου 37 του 
ν. 2224/1994 (ΦΕΚ 112 Α') «Ρύθμιση θεμάτων εργασίας, 
συνδικαλιστικών δικαιωμάτων, υγιεινής και ασφάλειας 
των εργαζομένων και οργάνωσης Υπουργείου Εργασίας 
και των εποπτευομένων από αυτό Νομικών Προσώπων 
και άλλες διατάξεις» όπως συμπληρώθηκε με την πα¬ 
ράγραφο 3 του άρθρου 11 του ν. 2736/1999 (ΦΕΚ 172 
Α') «Στεγαστικά Προγράμματα Οργανισμού Εργατικής 
Κατοικίας (Ο.Ε.Κ.) και άλλες διατάξεις». 

7. Τις διατάξεις της παραγράφου 10 του άρθρου 37 του 
ν. 2224/1994 (ΦΕΚ 112 Α') «Ρύθμιση θεμάτων εργασίας, 
συνδικαλιστικών δικαιωμάτων, υγιεινής και ασφάλειας 
των εργαζομένων και οργάνωσης Υπουργείου Εργασίας 
και των εποπτευομένων από αυτό Νομικών Προσώπων 
και άλλες διατάξεις». 

8. Την υπ’ αριθμ. 50085/11.2.2004 (Φ.Ε.Κ 289 Β') κοινή από¬ 
φαση των Υφυπουργών Οικονομίας και Οικονομικών και Ερ¬ 
γασίας και Κοινωνικών Ασφαλίσεων «Εφαρμογή προγράμ¬ 
ματος χορήγησης δανείων από κεφάλαια του Ο.Ε.Κ. στους 
Υπαλλήλους του, για αγορά ή ανέγερση κατοικίας, καθορι¬ 
σμός ποσών δανείων και λοιπών όρων χορήγησης». 

9. Την υπ’ αριθμ. 50210/8.6.2005 (Φ.Ε.Κ 828 Β') κοινή 
απόφαση των Υπουργών Οικονομίας και Οικονομικών 
και Απασχόλησης και Κοινωνικής Προστασίας «Τροπο¬ 
ποίηση της υπ’ αριθμ. 50085/11.2.2004 κοινής Υπουργικής 
απόφασης». 

10. Το υπ’ αριθμ. 25245/1546/13.3.2006 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της αριθ. 9/9.3.2006 συνεδριάσεως του Διοικητικού του 
Συμβουλίου. 

11. Τις διατάξεις του άρθρου 22 του ν. 2362/1995 (ΦΕΚ 
247 Α') «Περί Δημοσίου Λογιστικού Ελέγχου των δαπα¬ 
νών του Κράτους και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12. Την υπ’ αριθμ. 37930/ΔΙΟΕ 1264/14.10.2004 (ΦΕΚ1432/ 
Β') κοινή απόφαση του Πρωθυπουργού και του Υπουρ¬ 
γού Οικονομίας και Οκονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

13. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 και το γεγονός ότι από 
τις διατάξεις της απόφασης αυτής προκαλείται απροσ¬ 
διόριστη ετήσια δαπάνη σε βάρος του προϋπολογισμού 
του Ο.Ε.Κ (ΚΑΕ 6213 Α) και δεν απαιτείται για την αντι¬ 
μετώπιση της κρατική επιχορήγηση, αποφασίζουμε: 

Τροποποιούμε την παράγραφο 3 της υπ’ αριθμ. 50210/ 
8.6.2005 (Φ.Ε.Κ 828 Β') κοινής Υπουργικής απόφασης και 
καθορίζουμε τα ποσά των δανείων που θα χορηγού¬ 
νται από τον Οργανισμό Εργατικής Κατοικίας (Ο.Ε.Κ.) 
στους υπαλλήλους του, δικαιούχους των παροχών του, 
για αγορά ή ανέγερση κατοικίας, από κεφάλαια του 
Οργανισμού, όπως παρακάτω: 

«3. Το ποσό του δανείου καθορίζεται μέχρι εκατόν πε¬ 
νήντα χιλιάδες ευρώ (150.000 €) για μεμονωμένα άτομα 
και έγγαμους δικαιούχους. Το ποσό αυτό θα προσαυ¬ 
ξάνεται κατά είκοσι χιλιάδες ευρώ (20.000 €) για κάθε 
ένα (1) προστατευόμενο παιδί. 

Τα ανωτέρω ποσά θα χορηγηθούν σε όσους δικαιού¬ 
χους υπογράψουν δανειακή σύμβαση μετά τη δημοσί¬ 
ευση της παρούσης.» 

Κατά τα λοιπά ισχύουν τα οριζόμενα στην υπ’ αριθμ. 
50210/8.6.2005 (Φ.Ε.Κ 828 Β') κοινή απόφαση του Υπουρ¬ 
γού Απασχόλησης και Κοινωνικής Προστασίας και του 
Υφυπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Π4/Γ.Π 55355 (5) 

Καθιέρωση με αμοιβή υπερωριακής απογευματινής 
εργασίας στο προσωπικό του ΚΑΦΚΑ Φιλιατρών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1) Τις διατάξεις του αρθρ. 16 του ν. 3205 (ΦΕΚ 297/Α'/ 
23.12.2003). 

2) Την επιτακτική ανάγκη εύρυθμης λειτουργίας του 
ΚΑΦΚΑ Φιλιατρών. 

3) Το υπ’ αριθμ. 532/4.5.2006 έγγραφο του ΚΑΦΚΑ 
Φιλιατρών. 

4) Το γεγονός ότι από τις διατάξεις της απόφασης 
αυτής προκαλείται δαπάνη ποσού περίπου 7.000 Ευρώ 
σε βάρος του Προϋπολογισμού του ΚΑΦΚΑ Φιλιατρών, 
αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας με αμοιβή για το χρονικό διάστημα μέχρι 
31.12.2006 και μέχρι 1800 ώρες συνολικά σε (10) υπαλλή¬ 
λους του ΚΑΦΚΑ Φιλιατρών, των παρακάτω κλάδων: 


1. ΤΕ Κοινωνικών Λειτουργών, ΤΕ Νοσηλευτικής, 
ΔΕ Διοικητικού - Λογιστικού, ΥΕ Μαγείρων, ΔΕ Τεχν. 
Επκ/των, ΔΕ Τεχνικών, ΥΕ Βοηθ. Θαλάμων και ΥΕ Κλητ. - 
Θυρωρών. 

Η δαπάνη για την πληρωμή της ανωτέρω αποζημίω¬ 
σης δεν μπορεί να υπερβεί το ύψος των πιστώσεων 
του προϋπολογισμού του ΚΑΦΚΑ Φιλιατρών για την 
αιτία αυτή. 

Η υπερωριακή απασχόληση ορίζεται όπως παρέχεται 
μετά τη λήξη του κανονικού ωραρίου των υπαλλήλων. 

Η ωριαία αποζημίωση του ανωτέρω προσωπικού ορί¬ 
ζεται σύμφωνα με τις διατάξεις του άρθ. 16 του ν. 3205/ 
2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2006 

Ο ΥΠΟΥΡΓΟΣ 

ΔΗΜ.ΑΒΡΑΜΟΠΟΥΛΟΣ 
-♦- 

Αριθμ. Υ4α/853 (6) 

Μεταφορά θέσεων προσωπικού, από το Γενικό Νοσο¬ 
κομείο Δυτικής Αττικής Η ΑΓΙΑ ΒΑΡΒΑΡΑ, στο Πανε¬ 
πιστημιακό Γενικό Νοσοκομείο ΑΤΤΙΚΟΝ, καθώς και 
κατάργηση ιατρικού τμήματος. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ. 95 (ΦΕΚ 76/Α/10.3.2000) «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε και συμπληρώθηκε με το π.δ. 299 (ΦΕΚ 
240/Α/2000). 

2. Τις διατάξεις του άρθρου 14 του ν. 3204/2003 (ΦΕΚ 
296/Α'). 

3. Τις διατάξεις του άρθρου 3 του ν. 3329/2005 (ΦΕΚ 
81/Α'). 

4. Τις διατάξεις του άρθρου 1 του ν. 123/1975 (ΦΕΚ 
172/Α'). 

5. Τ ις διατάξεις του άρθρου 3 (παρ. 5) του ν. 1579/1985 
(ΦΕΚ 217/Α'). 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ. 63/2000 (Α' 98) και το γεγονός 
ότι από την εφαρμογή των διατάξεων της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

Την υπ’ αριθμ. 30356/15.3.2006 κοινή απόφαση του 
Πρωθυπουργού και του Υπουργού Υγείας και Κοιν. Αλλη¬ 
λεγγύης «Ανάθεση αρμοδιοτήτων στους Υφυπουργούς 
Υγείας και Κοιν. Αλληλεγγύης Αθανάσιο Γιαννόπουλο 
και Γεώργιο Κωνσταντόπουλο (ΦΕΚ Β’ 311). 

δ. Την υπ’ αριθμ. 20/20.12.2005 απόφαση του Δ.Σ. της 
Γ' ΔΥΠΕ Αττικής, αποφασίζουμε: 

1. Το υφιστάμενο Παιδιατρικό Τμήμα του Παθολογικού 
Τομέα της Ιατρικής Υπηρεσίας του Γεν. Νοσοκομείου 
Δυτ. Αττικής Η ΑΓΙΑ ΒΑΡΒΑΡΑ με τις διατάξεις της 
παρούσας απόφασης, καταργείται. 

2. Οι παρακάτω οργανικές θέσεις ιατρικού και λοιπού 
προσωπικού που στελεχώνουν το Παιδιατρικό Τμήμα της 
Ιατρικής Υπηρεσίας του Γ ενικού Νοσοκομείου Δυτικής 
Αττικής «Η ΑΓΙΑ ΒΑΡΒΑΡΑ» μεταφέρονται και προστί¬ 
θενται με τις διατάξεις της παρούσας απόφασης στον 

οργανισμό του Πανεπιστημιακού Γενικού Νοσοκομείου 
ΑΤΤΙΚΟΝ (μαζί με τους ιατρούς του ΕΣΥΚΑ, τους ειδι¬ 
κευόμενους και λοιπό προσωπικό που τις κατέχουν) 
ως εξής: 

ΘΕΣΕΙΣ ΚΛΑΔΟΥ ΓΙΑΤΡΩΝ ΕΣΥΚΑ: 

- Μία (1) θέση ειδικότητας Παιδιατρικής και βαθμού 
Δ/ντή που έχει συσταθεί με την υπ’ αριθμ. Α3β/7070/1984 
(ΦΕΚ 382/Β/1984) απόφαση. 

Η θέση αυτή μετά την αποχώρηση της ιατρού που την 
κατέχει θα μετατραπεί σε θέση άλλης ειδικότητας ή θα 
μεταφερθεί σε άλλο Νοσοκομείου του ίδιου Νομού μετά 
από σχετική εισήγηση της αρμόδιας ΔΥΠΕ. 

- Δύο (2) θέσεις ειδικότητας Παιδιατρικής εκ των οποί¬ 
ων η μία (1) βαθμού Επιμελητή Α’ και μία (1) βαθμού 
Επιμελητή Β’ οι οποίες έχουν συσταθεί με την υπ’ αριθ. 
Α3β/7070/1984 (ΦΕΚ 382/Β/84) απόφαση. 

ΘΕΣΕΙΣ ΕΙΔΙΚΕΥΟΜΕΝΩΝ ΕΙΔΙΚΟΤΗΤΑΣ ΠΑΙΔΙΑΤΡΙ¬ 
ΚΗΣ: 

- Δύο (2) θέσεις ειδικευομένων ιατρών που έχουν συ¬ 
σταθεί με την αριθ. Α3β/16564/86 (ΦΕΚ 12/Β/86). 

- Τέσσερις (4) θέσεις ειδικευομένων ιατρών που έχουν 
συσταθεί με την αριθμ. Α3β/3017/89 (ΦΕΚ 153/Β/89). 

- Δύο (2) θέσεις ειδικευομένων ιατρών που έχουν συ¬ 
σταθεί με το π.δ. 210/81 (ΦΕΚ57/Α/1981). 

- Οι θέσεις των ειδικευομένων γιατρών που μεταφέ- 
ρονται θα καλύπτονται από τη σειρά προτεραιότητας 
του Γ εν. Νος. Δυτικής Αττικής «Η ΑΓΙΑ ΒΑΡΒΑΡΑ» μέχρι 
εξαντλήσεως αυτής. 

Οι υπηρετούντες ειδικευόμενοι γιατροί θα υπογρά¬ 
ψουν νέα σύμβαση εργασίας, διάρκειας ίσης με τον 
υπολειπόμενο της αρχικής τους σύμβασης χρόνο ειδί¬ 
κευσης ή εφόσον το επιθυμούν μέχρι την ολοκλήρωση 
του απαιτούμενου χρόνου για την απόκτηση του τίτλου 
της ιατρικής ειδικότητας της Παιδιατρικής. 

ΘΕΣΕΙΣ ΛΟΙΠΟΥ ΠΡΟΣΩΠΙΚΟΥ: 

- Δύο (2) θέσεις κατηγορίας ΔΕ του κλάδου ΔΕ Νο¬ 
σηλευτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάΐου 2006 

Ο ΥΠΟΥΡΓΟΣ 

ΔΗΜ. ΑΒΡΑΜΟΠΟΥΛΟΣ 
-♦- 

Αριθμ. 23320 (7) 

Αντικατάσταση αναπληρωματικού μέλους της Επιτρο¬ 
πής ελέγχου, ανακήρυξης νικητών και εκδίκασης εν¬ 
στάσεων των παιχνιδιών της Ο.Π.Α.Π. Α.Ε. με απευ¬ 
θείας σύνδεση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του α.ν. 397/1968 «Περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ Α’ 38). 

β. Του π.δ. 63/2005 (Α’ 98) «Κώδικας Νομοθεσίας για 
την Κυβέρνηση και Κυβερνητικά Όργανα». 

γ. Του ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» 
(ΦΕΚ 135/Α/25.6.1996). 


δ. Του π.δ. 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου [Ο.Π.Α.Π.] σε Ανώ¬ 
νυμη Εταιρεία [Α.Ε.] (ΦΕΚ 193/Α/21.9.1999)». 

ε. Του άρθρου 27 παρ. 5 του ν. 2843/2000 «Εκσυγχρο¬ 
νισμός των Χρηματιστηριακών συναλλαγών, εισαγωγή 
εταιρειών επενδύσεων στην ποντοπόρο Ναυτιλία στο 
Χρηματιστήριο Αξιών Αθηνών και άλλες διατάξεις» (ΦΕΚ 
219/Α/12.10.2000). 

2. Το άρθρο 13 της υπ’ αριθμ. 29159/3.11.2000 κοινής 
υπουργικής απόφασης «Γενικός Κανονισμός Λειτουργίας 
Παιχνιδιών Στοιχημάτων Προκαθορισμένης Απόδοσης 
της Ο.Π.Α.Π. Α.Ε.». 

3. Την υπ’ αριθμ. 509/8.3.2006 (ΦΕΚ 282/Β/8.3.2006) 
απόφαση του Πρωθυπουργού και του Υπουργού Πολι¬ 
τισμού «περί ανάθεσης αρμοδιοτήτων στον Υφυπουργό 
Πολιτισμού». 

4. Την υπ’ αριθμ. 17688/30.4.2004 «Συγκρότηση Επι¬ 
τροπής ελέγχου, ανακήρυξης νικητών και εκδίκασης 
ενστάσεων των παιχνιδιών της Ο.Π.Α.Π. Α.Ε.» (ΦΕΚ 635/ 
Β/30.4.2004), όπως τροποποιήθηκε με τις υπ’ αριθμ. 
24004/9.9.2004, 19945/28.4.2005 και 50954/24.10.2005 
κοινές υπουργικές αποφάσεις, αποφασίζουμε: 

Αντικαθίσταται το αναπληρωματικό μέλος της «Επιτρο¬ 
πής ελέγχου, ανακήρυξης νικητών και εκδίκασης ενστά¬ 
σεων των παιχνιδιών της Ο.Π.Α.Π. Α.Ε. με απευθείας σύν¬ 
δεση», Κριτσανίδας Αλκιβιάδης και στη θέση του ορίζεται 
η Πασχάλογλου Φωτεινή, μόνιμη υπάλληλος της Γ.Γ.Α. 

Κατά τα λοιπά ισχύουν ως έχουν οι υπ’ αριθμ. 
17688/30.4.2004, 24004/9.9.2004, 19945/28.4.2005 και 
50954/24.10.2005 κοινές υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάΐου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΩΡΓΙΟΣ ΟΡΦΑΝΟΣ 

-♦- 

Αριθμ. 5782 (8) 

Έγκριση απόφασης Γενικού Γραμματέα ΕΟΤ η οποία 
αφορά στον καθορισμό της αμοιβής των μελών της 
Επιτροπής διενέργειας Διεθνούς Ανοικτού Διαγωνι¬ 
σμού για την επιλογή αναδόχου/χων στον/ους οποίο/ 
ους θα ανατεθούν: α) ο σχεδιασμός και η παραγω¬ 
γή του δημιουργικού μέρους της διαφημιστικής εκ¬ 
στρατείας του Οργανισμού στο Εσωτερικό β) ο σχε- 
διασμός, η αγορά χώρου/χρόνου στα Μέσα και γ) οι 
απαραίτητες αναπαραγωγές του δημιουργικού υλι¬ 
κού για την υλοποίηση της διαφημιστικής εκστρα¬ 
τείας του Οργανισμού στα Μέσα Εσωτερικού για 
ένα έτος. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 παρ. 2 και 4 του ν. 
2160/1993 (ΦΕΚ 118/Α/19.7.1993) «Ρυθμίσεις για τον Του¬ 
ρισμό και άλλες διατάξεις, σε συνδυασμό με το π.δ. 
365/1997 (ΦΕΚ 241/Α/1997) «Διατήρηση εποπτείας Ν.Π.Δ.Δ. 
από το Υπουργείο Ανάπτυξης». 

2. Το π.δ. 63/2005 (ΦΕΚ 241/Α/22.4.2005), άρθρο 90 
«Έλεγχος των δαπανών που προκαλούν οι κανονιστικές 
διοικητικές πράξεις». 

3. Το π.δ. 122/2004 (ΦΕΚ 85/Α717.3.2004) «Ανασύσταση 
του Υπουργείου Τουρισμού». 

4. Τις παραγρ. 2, 3, 4 και 5 του άρθρου 4 του ν. 
3270/8.10.2004 (ΦΕΚ 187/Α'/11.10.2004) «Αρμοδιότητες 
του Υπουργείου Τουριστικής Ανάπτυξης και θέματα 
Τουρισμού». 

5. Το π.δ. 33/15.2.2006 (ΦΕΚ 35/Α/2006) «Διορισμός Με¬ 
λών της Κυβέρνησης και Υφυπουργών». 

6. Την απόφαση με υπ’ αριθμ. 2864/3.3.2006 (ΦΕΚ 65/ 
Γ/10.3.2006) του Πρωθυπουργού και της Υπουργού Τσυ¬ 
ριστικής Ανάπτυξης «Διορισμός Γ ενικής Γ ραμματέως 
του Υπουργείου Τουριστικής Ανάπτυξης», όπως συμπλη¬ 
ρώθηκε με τον αρ. βεβ. ΥΔΕ Υπουργ. Τουρ. Ανάπτυξης 
703/13.3.2006 (ΦΕΚ 79/Γ/21.3.2006). 

7. Την υπ’ αριθμ. 511595/13.7.2005 προκήρυξη Διεθνούς 
Ανοικτού Διαγωνισμού για την επιλογή αναδόχου/χων 
στον/ους οποίο/ους θα ανατεθούν: α) ο σχεδιασμός 
και η παραγωγή του δημιουργικού μέρους της διαφη¬ 
μιστικής εκστρατείας του Οργανισμού στο Εσωτερικό 
β) ο σχεδιασμός, η αγορά χώρου/χρόνου στα Μέσα και 
γ) οι απαραίτητες αναπαραγωγές του δημιουργικού υλι¬ 
κού για την υλοποίηση της διαφημιστικής εκστρατείας 
του Οργανισμού στα Μέσα Εσωτερικού για ένα έτος. 

8. Την υπ’ αριθμ. ΕΟΤ 508729/6.9.2005 απόφαση ΕΟΤ 
για τη συγκρότηση Επιτροπής διενέργειας του ως άνω 
διαγωνισμού ως και το ότι διεξήχθη ο διαγωνισμός αυ¬ 
τός και τις κατατεθείσες σε αυτόν προσφορές. 

9. Την υπ’ αριθμ. 500698/2.5.2006 απόφαση Γενικού 
Γραμματέα του ΕΟΤ η οποία αφορά στον καθορισμό της 
αμοιβής των μελών της Επιτροπής διενέργειας Διεθνούς 
Ανοικτού Διαγωνισμού για την επιλογή αναδόχου/χων 
στον/ους οποίο/ους θα ανατεθούν: α) ο σχεδιασμός 
και η παραγωγή του δημιουργικού μέρους της διαφη¬ 
μιστικής εκστρατείας του Οργανισμού στο Εσωτερικό 
β) ο σχεδιασμός, η αγορά χώρου/χρόνου στα Μέσα και 
γ) οι απαραίτητες αναπαραγωγές του δημιουργικού 
υλικού για την υλοποίηση της διαφημιστικής εκστρα¬ 
τείας του Οργανισμού στα Μέσα Εσωτερικού για ένα 
έτος, αποφασίζουμε: 

I. Εγκρίνουμε την υπ’ αριθμ. 500698/2.5.2006 απόφαση 
Γ ενικού Γ ραμματέα ΕΟΤ η οποία αναφέρεται στη δαπά¬ 
νη 5.575,50 € (πέντε χιλιάδων πεντακοσίων εβδομήντα 
πέντε ευρώ και πενήντα λεπτών) για αποζημίωση των 
μελών της επιτροπής, του Νομικού Συμβούλου και των 
γραμματέων της επιτροπής που διεξήγαγε το Διεθνή 
Ανοικτό Διαγωνισμό για την επιλογή αναδόχου/χων 
στον/ους οποίο/ους θα ανατεθούν: α) ο σχεδιασμός 
και η παραγωγή του δημιουργικού μέρους της διαφημι¬ 
στικής εκστρατείας του Οργανισμού στο Εσωτερικό β) 
ο σχεδιασμός, η αγορά χώρου/χρόνου στα Μέσα και γ) 
οι απαραίτητες αναπαραγωγές του δημιουργικού υλικού 
για την υλοποίηση της διαφημιστικής εκστρατείας του 
Οργανισμού στα Μέσα Εσωτερικού για ένα έτος. 

II. Κατά τη διάρκεια του έργου της επιτροπής από 
13.9.2005 έως 6.4.2006 πραγματοποιήθηκαν δέκα οκτώ 
(18) συνεδριάσεις. 

Η αμοιβή ανά συνεδρίαση καθορίζεται βάσει των δια¬ 
τάξεων του ν. 3205/2003 για τον Πρόεδρο, τα μέλη της 
επιτροπής, το Νομικό Σύμβουλο και τους γραμματείς 
σε 41,30 € ήτοι τα 7/100 του βασικού μισθού του 18ου 
Μ.Κ. ανά συνεδρίαση. 

III. Η δαπάνη θα βαρύνει τον ΚΑ 0264 του τακτικού 
προϋπολογισμού ΕΟΤ οικονομικού έτους 2006. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μα'ΐου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 4481 (9) 

Αποζημίωση του Προέδρου και των μελών του Δ.Σ. της 
Δημοτικής Επιχείρησης «Υδρευσης Αποχέτευσης 
Εστιαιώτιδας» (Δ.Ε.ΥΑΕ.),του Δήμου Εστιαιώτιδας 
Ν. Τρικάλων για το έτος 2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και 
άλλες διατάξεις». 

3. Τις διατάξεις του άρθρου 3 παρ. 7 ν.1069/1980 «περί 
κινήτρων για την ίδρυση Επιχειρήσεων Ύδρευσης και 
Αποχέτευσης»(ΦΕΚ Α' 191) όπως αντικαταστάθηκαν με 
τις διατάξεις του άρθρου 8 παρ. 9 ν. 2839/2000 «Ρυθμί¬ 
σεις θεμάτων Συνδέσμων ΟΤΑ, Δημοτικών Επιχειρήσε¬ 
ων, Δημοτικών ΕπιχειρήσεωνΎδρευσης - Αποχέτευσης 
και Κρατικών Παιδικών σταθμών που μεταβιβάζονται 
στους ΟΤΑ» σύμφωνα με τις οποίες στον Πρόεδρο του 
Διοικητικού Συμβουλίου στην περίπτωση που δεν είναι 
Δήμαρχος μπορεί να καταβάλλεται για τις παρεχόμενες 
στην επιχείρηση υπηρεσίες του αποζημίωση καθοριζό¬ 
μενη με απόφαση του Γ ενικού Γ ραμματέα της Περιφέ¬ 
ρειας μετά από πρόταση του Διοικητικού Συμβουλίου 
της Επιχείρησης, που δεν μπορεί να υπερβαίνει το 50% 
του ποσού των εξόδων παράστασης που εισπράττει ο 
Δήμαρχος του οικείου δήμου ή αν πρόκειται για κοι¬ 
νοτική επιχείρηση το 50% των εξόδων παράστασης 
του Προέδρου της οικείας κοινότητας. Κατά τον ίδιο 
τρόπο στον Πρόεδρο, τα μέλη και τον Γ ραμματέα του 
Διοικητικού Συμβουλίου, μπορεί να παρέχεται, για τη 
συμμετοχή τους στις συνεδριάσεις αυτού, αποζημίωση. 
Η αποζημίωση του Προέδρου, των μελών, του εισηγητή 
και γραμματέα του Δ.Σ. της επιχείρησης καθορίζεται με 
απόφαση του Γ ενικού Γ ραμματέα της Περιφέρειας μετά 
από πρόταση του Διοικητικού Συμβουλίου της Επιχείρη¬ 
σης και δεν μπορεί να υπερβαίνει το ύψος του ποσού 
που εισπράττουν τα μέλη του δημοτικού ή κοινοτικού 
συμβουλίου του οικείου δήμου ή κοινότητας ως απο¬ 
ζημίωση για τη συμμετοχή τους στις συνεδριάσεις του 
δημοτικού ή κοινοτικού συμβουλίου. 

4. Την υπ’ αριθμ. 4/2006 εισήγηση (πρόταση) του Διοι¬ 
κητικού Συμβουλίου της «Δημοτικής Επιχείρησης'Υδρευ- 
σης - Αποχέτευσης Εστιαιώτιδας (Δ.Ε.Υ.Α.Ε,)» Δήμου 
Εστιαιώτιδας Ν. Τρικάλων. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της επιχείρησης έτους 2006(Δ.Ε.Υ.Α.Ε.),για την οποία 
έχει εγγράφει ανάλογη πίστωση στον κωδικό 61.01 στον 
προϋπολογισμό της Επιχείρησης, αποφασίζουμε: 

1. Καθορίζουμε την αποζημίωση του Προέδρου του 
Διοικητικού Συμβουλίου της Δημοτικής Επιχείρησης 
Ύδρευσης-Αποχέτευσης Εστιαιώτιδας του Δήμου Εστι- 

αιώτιδας Ν. Τρικάλων σε ποσοστό 35% της μηνιαίας 
αποζημίωσης του Δημάρχου Εστιαιώτιδας για τις πα¬ 
ρεχόμενες στην επιχείρηση υπηρεσίες του. 

2. Καθορίζουμε την αποζημίωση του Προέδρου και των 
μελών του Δ.Σ. της Δημοτικής Επιχείρησης'Υδρευσης- 
Αποχέτευσης Εστιαιώτιδας του Δήμου Εστιαιώτιδας Ν. 
Τρικάλων για τη συμμετοχή τους στις συνεδριάσεις σε 
24,16 ευρώ ανά συνεδρίαση. 

Ο αριθμός των συνεδριάσεων μπορεί να ανέλθει σε 
τέσσερις (4) το μήνα που θα πραγματοποιούνται εκτός 
των ωρών εργασίας των υπηρεσιών της Επιχείρησης 
και μέχρι (5) ώρες σε κάθε συνεδρίαση. 

Η απόφασή μας αυτή ισχύει μετά τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 18 Μαΐου 2006 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 6147 (10) 

Ανάθεση αρμοδιοτήτων στη Δ/νση Δημοτικής Αστυ¬ 
νομίας του Δήμου Ροδίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 35 παρ. 12 εδαφ. Γ1 & γΐΐ 
του ν. 3274/2004 (ΦΕΚ 195/Α'/19.10.2004). 

2. Τις διατάξεις του π.δ. 23/2002. 

Τις διατάξεις των άρθρων 106 και 114 του π.δ. 410/1995. 

4. Την υπ’ αριθμ. 109/2006 απόφαση του Δημοτικού 
Συμβουλίου Ροδίων. 

Το υπ’ αριθμ. 6552/4.5.2006 έγγραφο του Δήμου Ρο¬ 
δίων, αποφασίζουμε: 

Αναθέτουμε τις εξής αρμοδιότητες στην Δημοτική 
Αστυνομία Δήμου Ροδίων: 

Α) Τον έλεγχο της τήρησης των διατάξεων που αφο¬ 
ρούν την εγκατάσταση και Λειτουργία θεάτρων, κινη¬ 
ματογράφων και παρεμφερών επιχειρήσεων, που προ- 
βλέπονται από τους α.ν. 445/1937 (Α 22) και 446/1937 (Α 
23) (άρθρο 24 π.δ. 410/95). 

Β) Τον έλεγχο της τήρησης των διατάξεων που αφο¬ 
ρούν την εγκατάσταση και λειτουργία ψυχαγωγικών 
παιδιών, που προβλέπονται από αστυνομικές διατάξεις 
και δεν υπάγονται στις διατάξεις του ν. 2000/1991 (Α 
206) (άρθρο 24 π.δ. 410/1995). 

Γ) Τον έλεγχο της τήρησης των διατάξεων που αφο¬ 
ρούν τη ρύθμιση της κυκλοφορίας με υποδείξεις και σή¬ 
ματα των τροχονόμων (άρθρο 3 του ν. 2696/1999 (Α 57). 


Δ) Τον έλεγχο της τήρησης των διατάξεων του Γενι¬ 
κού Οικοδομικού Κανονισμού και των διατάξεων για τις 
επικίνδυνες οικοδομές (ν. 1577/1985, (Α210), ν. 651/1977, 
(Α207), ν. 1647/1986, (Α 141) και π.δ. της 13.4.1929, (Α 153) 
και άρθρο 27 παρ. 3 του Γενικού Οικοδομικού Κανονι¬ 
σμού ν. 1577/1985 (Α210). 

Ε) Τον έλεγχο της τήρησης των διατάξεων που 
αφορούν το υπαίθριο εμπόριο και τις λαϊκές αγορές 
(ν.2323/1995 (Α145), απόφαση Υφυπουργού Εμπορίου Κ 
12113/1995 (Β786) και απόφαση του Υπουργού Εμπορίου 
Α 26819/1995, (Β231). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 11 Μαΐου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

.Στον τέταρτο στίχο του κειμένου της παραγράφου 
1 του άρθρου 1 (εξαιρουμένης της εισαγωγικής προτά- 
σεως) της υπ’ αριθμ. 4000/3/10-νβ’ από 8.5.2006 Κοινής 
Υπουργικής Απόφασης με τον τίτλο «Τροποποίηση της 
4000/3/10-δ’ από 9.5.2005 κοινής απόφασης των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομίας και Οικονομικών, Εξωτερικών, Εθνικής 
Άμυνας, Απασχόλησης και Κοινωνικής Προστασίας 
και Δημόσιας Τάξης «Παραμονή και εργασία ομογε¬ 
νών από την Αλβανία» (Β’- 646), που δημοσιεύθηκε στο 
ΦΕΚ Β- 583/ 9.5.2006 μετά το άρθρο «των» και πριν 
την λέξη «Αστυνομικών» τεθεί η λέξη «Γενικών» (των 
Γενικών Αστυνομικών Διευθύνσεων Αττικής και Θεσ¬ 
σαλονίκης). 

(Από το Αρχηγείο Ελληνικής Αστυνομίας) 

-♦- 

( 12 ) 

Στην υπ’ αριθμ. 26/ΤΔΥ/6645/2006 απόφαση του 
Νομάρχη Θεσσαλονίκης που δημοσιεύθηκε στο ΦΕΚ 
584/10.5.2006 Β' και αφορά χορήγηση άδειας ασκήσεως 
επαγγέλματος Κοινωνικού Λειτουργού στη ΘΕΟΔΟΣΙ- 
ΑΔΟΥ ΕΛΕΝΗ του ΧΡΗΣΤΟΥ και στις σελίδες 7691 και 
7698 περιεχόμενο 12 και όπου αλλού αναφέρεται στο 
όνομα αυτής, επιφέρεται η πιο κάτω διόρθωση: 

Από το λανθασμένο «...στην ΘΕΟΔΟΣΙΑ ΕΛΕΝΗ του 
ΧΡΗΣΤΟΥ...», στο ορθό «...στην ΘΕΟΔΟΣΙΑΔΟΥ ΕΛΕΝΗ του 
ΧΡΗΣΤΟΥ.». 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Ω: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηβΐ: Ι)11μ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίτίΙρ://νννννν.θ1.9Γ - 6-ΓΠ3ίΙ: ν/θόπΐ35ΐ6Γ@6ΐ.5Γ 














